Savva. Serdce voina

***Savva. Serdce voina*** (ruski: ***Савва. Сердце воина***) je ruski animirani film iz 2015. godine kojeg je režirao Maksim Fadejev. Film je nastao prema Fadejevljevoj istoimenoj knjizi za djecu, a najavljen je još za 2013. godinu, međutim je premijerno prikazan tek u studenom 2015. godine. Animaciju filma odradili su Gluk'oZa Animation i Art Pictures Studio, dok je distribuciju preuzela kompanije Naše Kino. Radilo se o međunarodnom animacijskom projektu koji je istovremeno rađen i za rusko i anglofono tržište, a englesku sinhronizaciju odradila je snažna glumačka postava među kojom su bili Milla Jovovich, Joe Pesci i Whoopi Goldberg.

Reakcija ne film bile su umjereno dobre, mada su varirale od područja do područja. U Rusiji je film među kritičarima prošao umjereno dobro, dok je nešto lošije ocjene dobio u anglofonim zemljama, gdje distribuiran pod naslovom ***Savva. Heart of the Warrior***. U Hrvatskoj je film distribuiran pod naslovom ***Saba: Mali ratnik velikog srca***.

## Sinopsis

Nakon što čopor hijena napadnje njegovo selo, desetogodišnji dječak Savva pokušava spasiti svoju majku i ostale seljane. Prilikom pokušaja spašavanja, hijene ga otkriju i krenu ga loviti, međutim on im uspijeva pobjeći. Na kraju ga hijene ipak opkole, međutim u pomoć mu dolazi bijeli vuk, pripadnik vrste koja je navodno izumrla. Nakon što bijeli vuk otjera hijene, Savva izgubi svijest od boli uzrokovane ozljedom.

Kada se sljedećega jutra budi, misli kako je sve san, međutim ubrzo vidi bijelog vuka, koji se predstavlja kao Anga. Anga otkriva kako ide na put do dobrog čarobnjaka, a Savva mu se pridružuje, vjerujući kako mu taj čarobnjak može pomoći da spasi selo. Na putu, Anga i Savva prvo pronalaze malo, ružičasto, majmunoliko stvorenje po imenu Pusik, a onda i na ružnog polubarona Fafla, koji govori iskrivljenim francuskim i sa sobom ima pratioca u vidu vulgarnog komarca Komara, koji sjedi na njegovom ramenu. Polubaron je bio zgodan, ali tašt plemić kojega je zla vještica začarala oduzevši mu ljepotu i nametnuvši mu Komara kao pratioca sve dok se njih dvojica ne slože oko neke stvari, što Fafl uporno odbija jer Komara smatra nižim slojem, nedostojnim da dijeli isto mišljenje kao i on.

Zajedno, oni se upućuju prema čarobnjaku, put do čije je kuće blokiran od strane majmunske vojske kraljice Mame ŽoZi, koja je bila toliko ohola, tašta i glupa da joj čarobnjak stvorio tri glave, svaku za jednu njezinu manu. Zbog toga ga je ona izolirala i zabranila ikome da mu se približi. Mama ŽoZi naređuje svojim špijunima da ih prate.

Tokom jedne večeri, Pusik nestaje, a ostatak družine dolazi do sela Močvarnih Ljudi, koji su oteli Pusika i proglasili ga svojim božanstvom. Močvarni Ljudi zarobe družinu, ali Pusik naredi njihovo puštanje na slobodu. Tada se družina upozna sa šamanom Ši-Šaom te djevojčicom Nanti, njegovom kćerkom, koji im pružaju pomoć. Tokom večeri, družina se iskrada iz sela, otima Pusika i bježi, a na putu im se pridružuje Nanti. Tokom iste večeri, Nanti otkriva Anginu tajnu, koja dovodi do raskola između Savve i njega. Ipak, kada se iste večeri Savva nađe u opasnosti, Anga mu prilazi u pomoć, međutim oklopljeni ratnik uspijeva oteti Savvu. Anga otkriva kako se radi o njegovom ocu te odlazi na dvor, tražeći njegovu pomoć. Otac ga odbija, ali oslobađa Savvu te se družina ubrzo okuplja i nastavlja put.

Mama ŽoZi je, u međuvremenu, objavila rat Anginom narodu i okupila vojsku. Savva i družina dolaze do klanca gdje se odvija borba, ali sami su potpuno nemoćni. Ubrzo im u pomoć dolaze Močvarni Ljudi, ali i Angin narod. Borba se zahuktava, a Mama ŽoZi počinje gubiti. Angin otac ubrzo pozove velikog zmaja u pomoć, a Mama ŽoZi pokuša pozvati komarce, koji su jedini prirodni neprijatlji Anginog naroda. Međutim, tada se polubaron Fafl i Komar slože te potonji biva oslobođen. Kao kralj komaraca, naređuje im da napadnu majmune, što donosi konačnu prevagu. Zmaj odnosi Mamu ŽoZi, a majmuni se razbježe.

Savva i družina ubrzo dolaze do čarobnjakove kuće, koja je zapravo Baba Jagina koliba na kokošjim nogama. Kada uđu, pronalaze malu djevojčicu koja im otkriva kako Baba Jaga odavno tu ne živi te predstavlja sebe kao dobri čarobnjak. Svakome ispuni želju, a Savvi pomaže da otkrije ratnika koji će spasiti njegovo selo, to jest samoga sebe. Uz pomoć bijelih vukova, Savva i družina se vraćaju u selo gdje tjeraju hijene i spašavaju seljane. Savva i Anga, sada vječni prijatelji, rastaju se, samo da bi se na kraju filma ponoso susreli i zajedno krenuli istraživati svijet.

## Likovi

## Muzika

Cjelokupni soundtrack za film komponirao je režiser, Maksim Fadejev, koji je u Rusiji mnogo poznatiji kao glazbeni producent i kompozitor. Glazba za film uključuje raznovrsne ritmove u kojima se vide različiti muzički utjecaji, od klasičnog popa do afričkih ritmova. Uz to, Fadejev je soundtracku doprinio i kao pjevač pjesme "Breach the Line", koja je tokom 2015. godine izdana i kao singl, a za nju je snimljen i spot. Pjesmu "I Believe", koja je puštena tokom posljednje scene filma, otpjevao je jamajkanski pjevač Andru Donalds, jedan od pjevača muzičkog projekta Enigma. Uz njih, soundtracku je doprinijela mlada pjevačica Daria Ivanova s pjesmom "Верю я" (srpskohrvatski: "Vjerujem").

## Kritike

Film je među kritikom prošao umjereno dobro, s tim da se ocjene znaju drastično razlikovati ovisno o zemlji prikazivanja. Tako na portalu IMDb film drži nisku prosječnu ocjenu 4.3/10, iako je ona osjetno pala u odnosu na početne dojmove. Sličan dojam je imao i portal Kinopoisk.ru, koji je filmu dao prosječnu ocjenu 5/10. S druge strane, neki su domaći portali bili znatno bolje nastrojeni prema filmu; tako je portal afiska.ru film ocijenio s ocjenom 4.2/5, dok je portal kinoff.org filmu dao visoku ocjenu 8.4/10.

Strani portali su načelno bili dosta nakloni filmi, iako se i tu može izvući isti zaključak kako je film prošao umjereno dobro. Tako je ukrajinski portal kinoafisha.ua filmu dao prosječnu ocjenu 6.4/10, dok je rumunjski portal cinemagia.ro filmu dao ocjenu 7.9/10. U Hrvatskoj, gdje je film premijerno prikazan 24. prosinca 2015. godine, *Savva* je dobio prosječnu ocjenu 6/10 na portalu MojFilm.hr. Pišući za portal dove.org, Donna Rolfe je ocijenila *Savva* "očaravajući animirani film o oprostu, ljubavi, prijateljstvu i timskom radu" te kako će neupitno zabaviti cijelu obitelj. Veliku uspjeh, film je ostvario i u Poljskoj.

## Reference

## Vanjske veze
*